Kommissionens forordning (EF) nr. 54/2004

af 12. januar 2004

om ændring af Rådets forordning (EF) nr. 747/2001 vedrørende fællesskabstoldkontingenter og referencemængder for visse landbrugsprodukter med oprindelse i Israel

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 747/2001 af 9. april 2001 om forvaltning af fællesskabstoldkontingenter og referencemængder for varer, der er præferenceberettigede i medfør af aftalerne med visse Middelhavslande og om ophævelse af forordning (EF) nr. 1981/94 og (EF) nr. 934/95(1), særlig artikel 5, stk. 1, litra b), og

ud fra følgende betragtninger:

(1) En aftale i form af brevveksling er indgået 22. december 2003 mellem Det Europæiske Fællesskab og Staten Israel vedrørende gensidige liberaliseringsforanstaltninger og udskiftning af protokol 1 og 2 til associeringsaftalen EF/Israel. Denne nye aftale skal anvendes fra 1. januar 2004.

(2) Den nye protokol 1 vedrørende ordninger for import til Fællesskabet af landbrugsprodukter med oprindelse i Israel, herefter benævnt "den nye protokol 1", indeholder bestemmelser om nye toldindrømmelser og ændringer af de eksisterende indrømmelser fastsat i forordning (EF) nr. 747/2001, hvoraf nogle er omfattet af fællesskabstoldkontingenterne og referencemængderne.

(3) Med henblik på at implementere toldindrømmelserne i den nye protokol 1 er det nødvendigt at ændre bilaget til forordning (EF) nr. 747/2001.

(4) Med henblik på at beregne toldkontingenterne for det første år af anvendelsen, bør det forudses, når kontingentperioden starter før datoen for den nye aftales ikrafttræden, at kontingentmængderne nedsættes proportionelt i forhold til den del af perioden, der ligger forud for denne dato.

(5) For at lette forvaltningen af visse eksisterende toldkontingenter fastsat i forordning (EF) nr. 747/2001, bør der tages hensyn til de mængder, der er importeret inden for rammerne af disse toldkontingenter ved behandlingen af de toldkontingenter, der åbnes i medfør af forordning (EF) nr. 747/2001, ændret ved nærværende forordning.

(6) I medfør af den nye protokol 1 skal toldkontingenterne og referencemængderne forhøjes i perioden fra den 1. januar 2004 til den 1. januar 2007 i fire lige store rater, som hver især udgør 3 % af mængden.

(7) Da bestemmelserne i nærværende forordning skal anvendes fra dagen for ikrafttrædelsen af den nye aftale, bør nærværende forordning træde i kraft så snart som muligt.

(8) De i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

Bilag VII til forordning (EF) nr. 747/2001 affattes som angivet i bilaget til nærværende forordning.

Artikel 2

For kontingentperioder, der stadig er åbne den 1. januar 2004, skal der ved behandlingen af de toldkontingenter, der er indeholdt i bilag VII til forordning (EF) nr. 747/2001, ændret ved nærværende forordning, tages hensyn til de mængder, der i henhold til forordning (EF) nr. 747/2001 er overgået til fri omsætning i Fællesskabet inden for toldkontingenterne med løbenumrene 09.1311, 09.1313, 09.1329, 09.1339 og 09.1341.

Artikel 3

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. januar 2004.

På Kommissionens vegne

Frederik Bolkestein

Medlem af Kommissionen

(1) EFT L 109 af 19.4.2001, s. 2. Senest ændret ved forordning (EF) nr. 53/2004 (Se side 24 i denne EUT).

BILAG

"BILAG VII

ISRAEL

Uanset tariferingsbestemmelserne vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningen inden for rammerne af dette bilag bestemmes på grundlag af KN-kodernes dækning på tidspunktet for vedtagelsen af denne forordning. Hvor der er angivet ex KN-koder, afgøres præferenceordningen ved anvendelse af KN-koden og den tilsvarende varebeskrivelse taget som en helhed.

DEL A: Toldkontingenter

>TABELPOSITION>

DEL B: Referencemængder

>TABELPOSITION>"